Joachim Estruch Simó

Joachim Estruch Simó o Joaquim Estruch Simó  (n. Monistrol de Montserrat, 1884 - m. Sabadell, 1969) esis Hispana skriptisto, pedagogo, editisto, anarkiisto, politikal aktivisto.

Joachim esis la deketriesma infanto ek 15 infanti quin havis patro Joaquim Estruch Biosca e matro J. Simóhttps://www.isabadell.cat/sabadell/historia/joaquim-estruch/. Joaquim Estruch Biosca esis protestanta ed fondinto di unesma evangeliala komunesi en Hispania. Joachim edukesis en tre religioza familio.

Joachim venis en kontakto kun anarkiisti e divenis anarkiisto, abandoninte sua religiala fundo. Il mariajesis a Marina Subirana e kun el havis 2 filii. En Monistrol il fondis grupo Ni Deú, Ni Amo (Nek Deo Nek Patrono), di qua l'idei koaktigis lu (e familio) translojar. En Sabadell il trovis laboro kom docisto.

Kredante ferme a pacifismo il ne povas konkordar kun l'anarkiisti qui dum l'Unesma Milito Mondala favoris Francia e Britania, Joachim opinionis ke pacifisto esez neutra.

Il komencis en 1915 la revuo "Reivindicación", revuo defensante la revolucioneri di la Mexikiana revoluciono.

En 1922 il retrovenis a la religio, abandonis l'anarkiismo ma developis idei pri religio e socialismo. Il intereseskis pri internacionaleso e venis en kontakto kun Esperantisti.

Ido
En 1925 il divenis direktisto di skolo por infanti. Dum la nokti la skolo docis a laboristi. La skolo esis granda suceso ed il komencis revuo Acción Cultural (Kultural Agado). Pro ca revuo il havis kontakto kun José Elizalde, important anarkiisto dil epoko, e sekretario di la Hispana Ido-Societo. Acciön Cultural kontenis artikli pri Ido. Joachim Estruch Simó laudis e propragis Ido.
En 1932, pos ke Joachim Estruch Simó cesis redaktar Acción Cultural, la revuo chanjis nomo e divenis La Lucha (La Lukto). La Lucha kontenis suplemento en Ido "Laboro", olquan anke fondesis da Joachim Estruch Simó"Joachim Estruch Simó", Nia Pioniri, Ad-Avane 39, junio 2024, Hispan Ido-Societo, Cordoba, Hispania., .

Pos vinko dil interna milito da Franko il devis vivar silencoze pro sua politikal idei ed aktivisteso. Il mortis en 1969.

Referi

kategorio:Idisti
kategorio:Kataluniani